સંતો તથા સવાનાહના ઉત્સાહી ભાઇ-બહેનોએ તુલસી વિવાહનું તમામ આયોજન કર્યું હતું. જેમાં મહેદી રસમ, મંડપ રોપણ જેવા કાર્યક્રમો રાખવામાં આવ્યા હતા. એકાદશીના રોજ ધામધૂમથી વરપક્ષના ભક્તજનો ઠાકોરજીની જાન લઇને આવ્યા હતા અને તુલસીદેવી સાથે ભક્તિભાવ સાથે ઠાકોરજીના વિવાહ કરવામાં આવ્યા હતા. જાનૈયાપક્ષ તથા કન્યાપક્ષ દ્વારા ભગવાનના લગ્નના વિવિધ કિર્તનોનું પણ ભક્તિભાવ સાથે ગાન કરવામાં આવ્યું હતું. તુલસી વિવાહની તમામ વિધિ જીતેન્દ્ર મહારાજે કરાવી હતી અને સાથે પાંચસોથી વધારે ભક્તજનો જોડાયા હતા.